யாருக்கென்ன லாபம். - வாழ்க்கை கவிதை

உலகம் அடங்கியும் 
  ஒரு குரல் - உள்ளம் 
  அதிர வைக்கும். 
 மென் பொருள் 
  வன் பொருள் 
  எல்லை தாண்டியும். 
 இந்த இரவுக் காதலனின் 
  வயிறு 
  நிறைய வில்லை. 
 தனி மனிதனுக்கு 
  உணவு இல்லையெனில் 
  உலகம் அழித்திடுவோம். 
  எனது பாட்டி சொல்லி 
  கொடுத்தாள் 
 பாரதியின் சொல் என்று. 
 ஆனால் இன்றோ ! 
 தனி மனிதனுக்கு 
  உணவு இல்லையெனில் 
  தனி மென்பொருள் செய்திடுவோம். 
 யாருக்கென்ன லாபம்.